FINNOMENA Market Alert: Hang Seng ดีดแรง 3% แตะระดับสูงสุดในรอบ 3 เดือน - FINNOMENA
ดัชนี Hang Seng ปรับตัวขึ้นมาแตะระดับสูงสุดในรอบ 3 เดือน หลังนักลงทุนคาดว่าตัวเลขเศรษฐกิจอย่าง PMI ที่มีกำหนดการเปิดเผยในสัปดาห์นี้จะเปิดเผยออกมาดีกว่าคาด
27 มิ.ย. 2565

ดัชนี Hang Seng ปรับตัวขึ้นมาแตะระดับสูงสุดในรอบ 3 เดือน หลังนักลงทุนคาดว่าตัวเลขเศรษฐกิจอย่าง PMI ที่มีกำหนดการเปิดเผยในสัปดาห์นี้จะเปิดเผยออกมาดีกว่าคาด ท่ามกลางการฟื้นตัวอย่างแข็งแกร่งจากการกลับมาเปิดเมืองอีกครั้ง เป็นผลให้ดัชนี Hang Seng ปรับตัวขึ้นมา 3% ส่วนดัชนี Hang Seng Tech ปรับตัวขึ้น 5.5% นำโดยหุ้น Alibaba ปรับตัวขึ้น 5% Tencent ปรับตัวขึ้น 3.6% และ Meituan ปรับตัวขึ้น 4.9% ด้าน Haidilao ร้านอาหารชื่อดังก็ปรับตัวขึ้นรับการเปิดเมืองถึง 6.6% เช่นกัน
FINNOMENA Investment Team มองว่าทางการจีนเริ่มมีมาตรการกระตุ้นเศรษฐกิจจากผลกระทบของ Zero- Covid Policy และการเริ่มเปิดเมืองจะกระตุ้นเศรษฐกิจมากขึ้น ส่งผลดีต่อตลาดหุ้นจีน Offshore แต่ก็ยังต้องติดตามสถานการณ์โควิดซึ่งมีความเสี่ยงที่จะกลับมาแพร่ระบาดได้อีกเป็นวงจรวัฏจักรตามความผ่อนคลายและเข้มงวดของการ Lockdown แนะนำถือลงทุนและหาจังหวะทยอยขายทำกำไร
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
FINNOMENA Market Alert
ตลาดหุ้นฮ่องกง
แชร์บทความ: